Bod bə́ ndə́ŋə́ fɔ̄ɔ̄ naa, bə́ dúgán ai titími á kíniŋ, təge ai ebúgúbu: máŋ mɔ̂ mə́ nə fɔ́ɔ́ hə m̀bɛ́dán. 14Ńdɔ̄ bázu lóe Ǹtondôbə, bɔ́ nâ: « Ǎ Ńtondôbə, tə wabɔ nâ awú é mod nyɔ́ á zū bía ai amalá, tə wadzoge nə́ məkǐ mə́ sósōó mod mə́ yon bíā á ńlō, amú wǎmēn ó nə̄ Ńtondôbə, ó bɔ ḿból ńyián wóē ó nə́. » 15Ńdɔ̄ bə́ ngávə́ Yónas mɔ́, bə́ wōá á máŋ; máŋ mɔ̂ mə́ vɔ́bí fɔ̄ɔ̄ fə. 16Wɔ̌ŋ Ńtondôbə ó sūsú fɔ̄ɔ̄ bod á nyɔ́l; bə́ ngavə́ Ńtondôbə mətúnuŋa, bə́ lígī fə̄ nyé mətǐŋ. [1] Bəvɔ́g bálóē nâ Yópe, dzǎl tē á nə́ ayé á yəm.